CELEX: 32010R0757
Language: da
Date: 2010-08-24 00:00:00
Title: Kommissionens forordning (EU) nr. 757/2010 af 24. august 2010 om ændring af Europa-Parlamentets og Rådets forordning (EF) nr. 850/2004 om persistente organiske miljøgifte for så vidt angår bilag I og III  EØS-relevant tekst

25.8.2010   
            
            
               DA
            
            
               Den Europæiske Unions Tidende
            
            
               L 223/29
            
         KOMMISSIONENS FORORDNING (EU) Nr. 757/2010
   af 24. august 2010
   om ændring af Europa-Parlamentets og Rådets forordning (EF) nr. 850/2004 om persistente organiske miljøgifte for så vidt angår bilag I og III
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (1), særlig artikel 14, stk. 1, og
   ud fra følgende betragtninger:
   
               (1)
            
            
               Forordning (EF) nr. 850/2004 gennemfører i EU-lovgivningen de forpligtelser, der er indeholdt i Stockholmkonventionen om persistente organiske miljøgifte (i det følgende benævnt »konventionen«), som er godkendt ved Rådets afgørelse af 14. oktober 2004 om indgåelse på Det Europæiske Fællesskabs vegne af Stockholmkonventionen om persistente organiske miljøgifte (2), og i protokollen til konventionen om grænseoverskridende luftforurening over store afstande om persistente organiske miljøgifte (POP) (i det følgende benævnt »protokollen«), som er godkendt ved Rådets afgørelse 2004/259/EF af 19. februar 2004 om indgåelse på Fællesskabets vegne af protokollen til 1979-konventionen om grænseoverskridende luftforurening over store afstande angående persistente organiske miljøgifte (3).
            
         
               (2)
            
            
               Komitéen for Vurdering af Persistente Organiske Miljøgifte, der er nedsat ved konventionen, har afsluttet sit arbejde med de ni stoffer, som EU og EU's medlemsstater samt Norge og Mexico har foreslået til opførelse, og som opfylder konventionens kriterier. På det fjerde møde i partskonferencen under konventionen den 4.-8. maj 2009 (i det følgende benævnt »COP4«) blev det besluttet at opføre alle ni stoffer i bilagene til konventionen.
            
         
               (3)
            
            
               Disse beslutninger på COP4 gør det nødvendigt at ajourføre bilag I og III til forordning (EF) nr. 850/2004. Bilag I til forordning (EF) nr. 850/2004 bør ændres, så det afspejler, at stoffer kan være opført alene i konventionen.
            
         
               (4)
            
            
               COP4 besluttede at opføre otte af stofferne i bilag A (udfasning) til konventionen. Det niende stof, perfluoroctansulfonsyre og derivater heraf (i det følgende benævnt »PFOS«), er stadig i udbredt brug over hele verden, og COP4 besluttede at opføre stoffet i bilag B (begrænsning) med en række undtagelser. Forordning (EF) nr. 850/2004 har en tilsvarende struktur med bilag I (forbud) og bilag II (begrænsninger). Ifølge konventionen er der pligt til at forbyde eller begrænse fremstilling, anvendelse, import og eksport af de i bilag A og B opførte stoffer. Ved at optage det stof, der er omfattet af COP4-beslutningen, i forordning (EF) nr. 850/2004 bliver begrænsningen bragt i overensstemmelse med COP4-beslutningen, da forordning (EF) nr. 850/2004 begrænser markedsføringen og sætter betingelser for fremstilling, anvendelse og affaldshåndtering.
            
         
               (5)
            
            
               Markedsføring og anvendelse af PFOS er i EU begrænset i kraft af bilag XVII til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (4). De i EU gældende begrænsninger for PFOS er der kun få undtagelser fra sammenlignet med dem, der tillades i COP4-beslutningen. PFOS er ligeledes opført i bilag I til den reviderede protokol, der blev vedtaget den 18. december 2009. Derfor bør PFOS opføres i bilag I til forordning (EF) nr. 850/2004 sammen med de øvrige otte stoffer. De undtagelser, som gjaldt for PFOS, da stoffet blev optaget i bilag XVII, føres med over i bilag I til forordning (EF) nr. 850/2004 med ganske få ændringer. Undtagelserne bør betinges af, at den bedste tilgængelige teknik bliver benyttet, når det er muligt. Den specifikke undtagelse vedrørende anvendelse af PFOS som befugtningsmiddel i kontrollerede elektropletteringssystemer er gjort tidsbegrænset i overensstemmelse med COP4-beslutningen. Fristen kan forlænges, hvis det kan begrundes teknisk, dog med forbehold af godkendelse fra konventionens partskonference. Medlemsstaterne skal hvert fjerde år aflægge rapport om udnyttelsen af de tilladte undtagelser. EU bør som part i konventionen rapportere dertil på grundlag af medlemsstaternes rapporter. Kommissionen bør fortsat overvåge de øvrige undtagelser og følge med i, om der fremkommer sikrere alternative stoffer eller teknologier.
            
         
               (6)
            
            
               Bestemmelserne i artikel 4, stk. 1, litra b), i forordning (EF) nr. 850/2004 om stoffer, der forekommer som utilsigtede sporforureninger, bør for PFOS indsnævres på en sådan måde, at en harmoniseret håndhævelse og kontrol af forordningen sikres, samtidig med at konventionens bestemmelser bliver overholdt. I kraft af bilag XVII til forordning (EF) nr. 1907/2006 blev det tilladt at anvende PFOS i mængder under en vis tærskel. Indtil der fremkommer nye oplysninger, ligger tærskelværdierne i bilag XVII til forordning (EF) nr. 1907/2006 for PFOS i artikler på et niveau, under hvilket det ikke giver mening at anvende PFOS, samtidig med at kontrol og håndhævelse er muligt med eksisterende metoder. Disse tærskler skulle derfor begrænse anvendelsen af PFOS til et niveau, der svarer til utilsigtede sporforureninger. For PFOS som stoffer eller i præparater bør nærværende forordning fastsætte en tærskel på et tilsvarende niveau. For at udelukke forsætlig brug bør niveauet være lavere end i forordning (EF) nr. 1907/2006.
            
         
               (7)
            
            
               Markedsføring og anvendelse af pentabromdiphenylether og octabromdiphenylether er i EU begrænset i kraft af bilag XVII til forordning (EF) nr. 1907/2006 i form af en maksimal koncentrationsgrænse på 0,1 vægtprocent, under hvilken stoffet ikke anses for begrænset. COP4 besluttede at opføre kongenere, der er til stede i pentabromdiphenylethere og octabromdiphenylethere af kommerciel kvalitet, og som har POP-egenskaber, på listen. Af konsekvenshensyn bør listen i forordning (EF) nr. 850/2004 følge samme tilgang som bilag XVII til forordning (EF) nr. 1907/2006 for de derivater, som ifølge COP4 besidder POP-egenskaber; derfor bør hexabromdiphenylether-, heptabromdiphenylether, tetrabromdiphenylether- og pentabromdiphenyletherderivater optages i bilag I til forordning (EF) nr. 850/2004.
            
         
               (8)
            
            
               Bestemmelserne i artikel 4, stk. 1, litra b), i forordning (EF) nr. 850/2004 om stoffer, der forekommer som utilsigtede sporforureninger, bør for polybromdiphenylethere (PBDE) indsnævres på en sådan måde, at en harmoniseret håndhævelse og kontrol af forordningen sikres, samtidig med at konventionens bestemmelser bliver overholdt. I denne forordning bør der fastsættes en bestemt tærskel for, hvornår PBDE udgør en utilsigtet sporforurening i stoffer, præparater og artikler. Indtil der fremkommer nye oplysninger, og Kommissionen foretager en revurdering på baggrund af målene i denne forordning, bør tærskelværdierne i bilag XVII til forordning (EF) nr. 1907/2006 for PBDE i artikler, der er fremstillet af genvundne materialer, begrænse anvendelsen af PBDE til utilsigtet sporforurening og ligge på et niveau, under hvilket det ikke giver mening at anvende PBDE, samtidig med at kontrol og håndhævelse er muligt med eksisterende metoder.
            
         
               (9)
            
            
               Det er påkrævet at tydeliggøre, at forbuddet i artikel 3 i forordning (EF) nr. 850/2004 ikke gælder for artikler, der indeholder PBDE eller PFOS og allerede er i brug på datoen for denne forordnings ikrafttræden.
            
         
               (10)
            
            
               DDT og hexachlorcyclohexaner (HCH), inkl. lindan, bør opføres uden undtagelser. Bilag I, del A, til forordning (EF) nr. 850/2004 tillader medlemsstaterne at fortsætte den eksisterende fremstilling og anvendelse af DDT til fremstilling af dicofol. I dag benytter ingen af medlemsstaterne sig af denne undtagelse. Desuden er dicofol nægtet optagelse i både bilag I til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (5) og Rådets direktiv 91/414/EØF af 15. juli 1991 om markedsføring af plantebeskyttelsesmidler (6). Undtagelsen bør derfor udgå. HCH, inkl. lindan, er opført i del B i bilag I til forordning (EF) nr. 850/2004 med to specifikke undtagelser vedrørende visse specifikke anvendelser. Undtagelserne er ophørt henholdsvis den 1. september 2006 og den 31. december 2007 og bør derfor udgå.
            
         
               (11)
            
            
               Pentachlorbenzen bør i overensstemmelse med COP4-beslutningerne optages i bilag I og III til forordning (EF) nr. 850/2004, så at stoffet bliver omfattet af forordningens generelle forbud og bestemmelser om begrænsning af udslip. Chlordecon og hexabrombiphenyl bør flyttes til bilag I, del A, da de nu er opført i begge internationale instrumenter.
            
         
               (12)
            
            
               Ifølge konventionens artikel 22 træder ændringer til konventionens bilag A, B og C i kraft et år efter, at depositaren har givet underretning om vedtagelsen, hvilket bliver den 26. august 2010. Nærværende forordning bør således af konsekvenshensyn anvendes fra samme dato. Nærværende forordning bør derfor træde i kraft snarest.
            
         
               (13)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved direktiv 67/548/EF —
            
         VEDTAGET DENNE FORORDNING:
   Artikel 1
   Bilag I og III til forordning (EF) nr. 850/2004 erstattes af teksten i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 26. august 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. august 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 158 af 30.4.2004, s. 7.
   
      (2)  EUT L 209 af 31.7.2006, s. 1.
   
      (3)  EUT L 81 af 19.3.2004, s. 35.
   
      (4)  EUT L 396 af 30.12.2006, s. 1.
   
      (5)  EFT L 123 af 24.4.1998, s. 1.
   
      (6)  EFT L 230 af 19.8.1991, s. 1.
   
      BILAG
      
                  1)
               
               
                  Bilag I til forordning (EF) nr. 850/2004 affattes således:
                  
                     »BILAG I
                     
                        Del A —   Stoffer, der er opført i konventionen og protokollen, og stoffer, der kun er opført i konventionen
                     
                     
                                 Stof
                              
                              
                                 CAS-nr.
                              
                              
                                 Einecs-nr.
                              
                              
                                 Specifik undtagelse vedrørende brug som mellemprodukt eller andre præciseringer
                              
                           
                                 Tetrabromdiphenylether
                                 C12H6Br4O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Artikel 4, stk. 1, litra b), anvendes på koncentrationer af tetrabromdiphenylether på 10 mg/kg (0,001 vægtprocent) eller derunder, når det forekommer i stoffer, præparater eller artikler eller som bestanddel i flammehæmmende dele af artikler.
                                          
                                       
                                             2.
                                          
                                          
                                             Uanset ovenstående tillades fremstilling, markedsføring og anvendelse af følgende:
                                             
                                                         a)
                                                      
                                                      
                                                         artikler og præparater med indhold af tetrabromdiphenylether i en koncentration under 0,1 vægtprocent, når de er helt eller delvis fremstillet af genanvendelsesmaterialer eller materialer fra affald, der er forberedt til genbrug, medmindre andet gælder ifølge litra b)
                                                      
                                                   
                                                         b)
                                                      
                                                      
                                                         elektrisk og elektronisk udstyr, som falder ind under Europa-Parlamentets og Rådets direktiv 2002/95/EF (1).
                                                      
                                                   
                                       
                                             3.
                                          
                                          
                                             Anvendelse af artikler, der allerede er anvendt inden den 25. august 2010 og indeholder tetrabromdiphenylether som en bestanddel, er tilladt. For sådanne artikler finder artikel 4, stk. 2, tredje og fjerde afsnit, anvendelse.
                                          
                                       
                           
                                 pentabromdiphenylether
                                 C12H5Br5O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Artikel 4, stk. 1, litra b), anvendes på koncentrationer af pentabromdiphenylether på 10 mg/kg (0,001 vægtprocent) eller derunder, når det forekommer i stoffer, præparater eller artikler eller som bestanddel i flammehæmmende dele af artikler.
                                          
                                       
                                             2.
                                          
                                          
                                             Uanset ovenstående tillades fremstilling, markedsføring og anvendelse af følgende:
                                             
                                                         a)
                                                      
                                                      
                                                         artikler og præparater med indhold af pentabromdiphenylether i en koncentration under 0,1 vægtprocent, når de er helt eller delvis fremstillet af genanvendelsesmaterialer eller materialer fra affald, der er forberedt til genbrug, medmindre andet gælder ifølge litra b)
                                                      
                                                   
                                                         b)
                                                      
                                                      
                                                         elektrisk og elektronisk udstyr, som falder ind under direktiv 2002/95/EF.
                                                      
                                                   
                                       
                                             3.
                                          
                                          
                                             Anvendelse af artikler, der allerede er anvendt inden den 25. august 2010 og indeholder pentabromdiphenylether som en bestanddel, er tilladt. For sådanne artikler finder artikel 4, stk. 2, tredje og fjerde afsnit, anvendelse.
                                          
                                       
                           
                                 hexabromdiphenylether
                                 C12H4Br6O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Artikel 4, stk. 1, litra b), anvendes på koncentrationer af hexabromdiphenylether på 10 mg/kg (0,001 vægtprocent) eller derunder, når det forekommer i stoffer, præparater eller artikler eller som bestanddel i flammehæmmende dele af artikler.
                                          
                                       
                                             2.
                                          
                                          
                                             Uanset ovenstående tillades fremstilling, markedsføring og anvendelse af følgende:
                                             
                                                         a)
                                                      
                                                      
                                                         artikler og præparater med indhold af hexabromdiphenylether i en koncentration under 0,1 vægtprocent, når de er helt eller delvis fremstillet af genanvendelsesmaterialer eller materialer fra affald, der er forberedt til genbrug, medmindre andet gælder ifølge litra b)
                                                      
                                                   
                                                         b)
                                                      
                                                      
                                                         elektrisk og elektronisk udstyr, som falder ind under direktiv 2002/95/EF.
                                                      
                                                   
                                       
                                             3.
                                          
                                          
                                             Anvendelse af artikler, der allerede er anvendt inden den 25. august 2010 og indeholder hexabromdiphenylether som en bestanddel, er tilladt. For sådanne artikler finder artikel 4, stk. 2, tredje og fjerde afsnit, anvendelse.
                                          
                                       
                           
                                 heptabromdiphenylether
                                 C12H3Br7O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Artikel 4, stk. 1, litra b), anvendes på koncentrationer af heptabromdiphenylether på 10 mg/kg (0,001 vægtprocent) eller derunder, når det forekommer i stoffer, præparater eller artikler eller som bestanddel i flammehæmmende dele af artikler.
                                          
                                       
                                             2.
                                          
                                          
                                             Uanset ovenstående tillades fremstilling, markedsføring og anvendelse af følgende:
                                             
                                                         a)
                                                      
                                                      
                                                         artikler og præparater med indhold af heptabromdiphenylether i en koncentration under 0,1 vægtprocent, når de er helt eller delvis fremstillet af genanvendelsesmaterialer eller materialer fra affald, der er forberedt til genbrug, medmindre andet gælder ifølge litra b)
                                                      
                                                   
                                                         b)
                                                      
                                                      
                                                         elektrisk og elektronisk udstyr, som falder ind under direktiv 2002/95/EF.
                                                      
                                                   
                                       
                                             3.
                                          
                                          
                                             Anvendelse af artikler, der allerede er anvendt inden den 25. august 2010 og indeholder heptabromdiphenylether som en bestanddel, er tilladt. For sådanne artikler finder artikel 4, stk. 2, tredje og fjerde afsnit, anvendelse.
                                          
                                       
                           
                                 perfluoroctansulfonsyre og derivater heraf (PFOS)
                                 C8F17SO2X
                                 (X = OH, metalsalt (O-M+), halogenid, amid og andre derivater, herunder polymerer)
                              
                              
                                  
                              
                              
                                  
                              
                              
                                 
                                             1.
                                          
                                          
                                             Artikel 4, stk. 1, litra b), anvendes på koncentrationer af PFOS på 10 mg/kg (0,001 vægtprocent) eller derunder, når det forekommer i stoffer eller præparater.
                                          
                                       
                                             2.
                                          
                                          
                                             Artikel 4, stk. 1, litra b), anvendes på koncentrationer af PFOS i halvfabrikata eller artikler eller dele heraf, hvis koncentrationen af PFOS er mindre end 0,1 vægtprocent, beregnet på grundlag af massen af strukturelt eller mikrostrukturelt forskellige dele, der indeholder PFOS, eller for tekstiler eller andre materialer med coating, hvis mængden af PFOS udgør mindre end 1 μg/m2 af det coatede materiale.
                                          
                                       
                                             3.
                                          
                                          
                                             Anvendelse af artikler, der allerede er anvendt inden den 25. august 2010 og indeholder PFOS som en bestanddel, er tilladt. For sådanne artikler finder artikel 4, stk. 2, tredje og fjerde afsnit, anvendelse.
                                          
                                       
                                             4.
                                          
                                          
                                             Brandslukningsskum, som var markedsført inden den 27. december 2006, må anvendes indtil den 27. juni 2011.
                                          
                                       
                                             5.
                                          
                                          
                                             Hvis den mængde, der frigives til miljøet, minimeres, tillades fremstilling og markedsføring til følgende specifikke anvendelser, forudsat at medlemsstaterne hvert fjerde år indberetter til Kommissionen om, hvor langt afviklingen af PFOS er nået:
                                             
                                                         a)
                                                      
                                                      
                                                         indtil den 26. august 2015: befugtningsmidler til anvendelse i kontrollerede elektropletteringssystemer
                                                      
                                                   
                                                         b)
                                                      
                                                      
                                                         fotoresister og antirefleksbelægninger til fotolitografiske processer
                                                      
                                                   
                                                         c)
                                                      
                                                      
                                                         fotografiske coatings til film, papir og trykplader
                                                      
                                                   
                                                         d)
                                                      
                                                      
                                                         dughindrende midler til brug ved ikke-dekorativ hårdforkromning i lukkede systemer
                                                      
                                                   
                                                         e)
                                                      
                                                      
                                                         hydraulikvæsker til fly.
                                                      
                                                   I tilfælde, hvor undtagelserne i litra a)-e) vedrører fremstilling eller anvendelse i et anlæg, som falder ind under Europa-Parlamentets og Rådets direktiv 2008/1/EF (2), anvendes den relevante bedste tilgængelige teknik til begrænsning og minimering af frigivelse af PFOS, som er beskrevet i de oplysninger, Kommissionen har offentliggjort ifølge artikel 17, stk. 2, andet afsnit.
                                             Så snart der foreligger nye oplysninger om detaljer i anvendelser og sikrere alternative stoffer eller teknologier for anvendelserne i litra b)-e), tager Kommissionen undtagelserne i andet afsnit op til vurdering, således at:
                                             
                                                         i)
                                                      
                                                      
                                                         anvendelserne af PFOS udfases, så snart det er teknisk og økonomisk muligt at anvende sikrere alternativer
                                                      
                                                   
                                                         ii)
                                                      
                                                      
                                                         en undtagelse kun kan forlænges til væsentlige anvendelser, hvis der ikke er adgang til sikrere alternativer, og når der er gjort rede for, hvad der er gjort for at finde sikrere alternativer
                                                      
                                                   
                                                         iii)
                                                      
                                                      
                                                         frigivelsen af PFOS til miljøet er blevet minimeret ved anvendelse af den bedste tilgængelige teknik.
                                                      
                                                   
                                       
                                             6.
                                          
                                          
                                             Så snart Den Europæiske Standardiseringsorganisation (CEN) har vedtaget standarder, benyttes de som analysemetode til at godtgøre, at stoffer, præparater og artikler opfylder kravene i punkt 1 og 2.
                                          
                                       
                           
                                 DDT (1,1,1-trichlor-2,2-bis(4-chlorphenyl)ethan)
                              
                              
                                 50-29-3
                              
                              
                                 200-024-3
                              
                              
                                 —
                              
                           
                                 chlordan
                              
                              
                                 57-74-9
                              
                              
                                 200-349-0
                              
                              
                                 —
                              
                           
                                 hexachlorcyclohexan, inkl. lindan
                              
                              
                                 58-89-9
                              
                              
                                 200-401-2
                              
                              
                                 —
                              
                           
                                 319-84-6
                              
                              
                                 206-270-8
                              
                           
                                 319-85-7
                              
                              
                                 206-271-3
                              
                           
                                 608-73-1
                              
                              
                                 210-168-9
                              
                           
                                 dieldrin
                              
                              
                                 60-57-1
                              
                              
                                 200-484-5
                              
                              
                                 —
                              
                           
                                 endrin
                              
                              
                                 72-20-8
                              
                              
                                 200-775-7
                              
                              
                                 —
                              
                           
                                 heptachlor
                              
                              
                                 76-44-8
                              
                              
                                 200-962-3
                              
                              
                                 —
                              
                           
                                 hexachlorbenzen
                              
                              
                                 118-74-1
                              
                              
                                 200-273-9
                              
                              
                                 —
                              
                           
                                 chlordecon
                              
                              
                                 143-50-0
                              
                              
                                 205-601-3
                              
                              
                                 —
                              
                           
                                 aldrin
                              
                              
                                 309-00-2
                              
                              
                                 206-215-8
                              
                              
                                 —
                              
                           
                                 pentachlorbenzen
                              
                              
                                 608-93-5
                              
                              
                                 210-172-5
                              
                              
                                 —
                              
                           
                                 polychlorerede biphenyler (PCB)
                              
                              
                                 1336-36-3 og andre
                              
                              
                                 215-648-1 og andre
                              
                              
                                 Med forbehold af direktiv 96/59/EF er det tilladt at anvende artikler, der allerede er i brug på datoen for denne forordnings ikrafttræden.
                              
                           
                                 mirex
                              
                              
                                 2385-85-5
                              
                              
                                 219-196-6
                              
                              
                                 —
                              
                           
                                 toxaphen
                              
                              
                                 8001-35-2
                              
                              
                                 232-283-3
                              
                              
                                 —
                              
                           
                                 hexabrombiphenyl
                              
                              
                                 36355-01-8
                              
                              
                                 252-994-2
                              
                              
                                 —
                              
                           
                        
                     
                        Del B —   Stoffer, der kun er opført i protokollen
                     
                     
                                 Stof
                              
                              
                                 CAS-nr.
                              
                              
                                 Einecs-nr.
                              
                              
                                 Specifik undtagelse vedrørende brug som mellemprodukt eller andre præciseringer
                              
                           
                                 —«
                              
                              
                                  
                              
                              
                                  
                              
                              
                                  
                              
                           
               
            
                  2)
               
               
                  I bilag III tilføjes følgende stof:
                  »Pentachlorbenzen (CAS nr. 608-93-5)«.
               
            
         (1)  EUT L 37 af 13.2.2003, s. 19.
      
         (2)  EUT L 24 af 29.1.2008, s. 8.